SET ดิ่ง 10 จุด วอลุ่มเบาบาง 5 หมื่นลบ. โบรกฯชี้โอกาสเหมาะเข้าซื้อหุ้นใหญ่หลังราคาอ่อนตัว
SET ดิ่ง 10 จุด วอลุ่มเบาบาง 5 หมื่นลบ. โบรกฯชี้โอกาสเหมาะเข้าซื้อหุ้นใหญ่หลังราคาอ่อนตัว โดยดัชนีปิดตลาดวันนี้ ที่ระดับ 1,746.89 จุด ลบ 10.01 จุด หรือ 0.57% มูลค่าการซื้อขาย 4.91 หมื่นล้านบาท
10 พ.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,746.89 จุด ลบ 10.01 จุด หรือ 0.57% มูลค่าการซื้อขาย 4.91 หมื่นล้านบาท
10 หุ้นกดดัชนีวันนี้

ด้านนายณัฐชาต เมฆมาสิน ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.ทรีนีตี้ เปิดเผยว่า ตลาดหุ้นไทยวันนี้ปรับตัวลงมาอ่อนแอกว่าตลาดหุ้นในภูมิภาคเอเชียส่วนใหญ่อยู่ในแดนบวก คาดว่าเป็นแรงขายของสถาบันในประเทศหลังจากดัชนีฯหลุดแนวรับสำคัญทางจิตวิทยาที่ 1,750 จุด แต่มองบริเวณนี้เป็นโอกาสเข้าซื้อ โดยเฉพาะหุ้นขนาดใหญ่ที่ราคาปรับลงไปมากแล้ว
ขณะที่เงินบาทวันนี้แข็งค่าขึ้นมาได้เล็กน้อยหลังจากผ่อนค่าลงไปเร็ว จึงน่าจะช่วยให้นักลงทุนต่างชาติชะลอขายได้บ้าง อย่างไรก็ดีราคาน้ำมันที่ปรับตัวขึ้นได้อย่างต่อเนื่องทำให้หุ้นในกลุ่มพลังงานยังคงไปต่อได้ในช่วงเช้า แต่ในช่วงบ่ายมีแรงขายออกมามากขึ้น
พร้อมแนะติดตามทิศทางราคาน้ำมันเป็นหลัก โดยพรุ่งนี้ให้รอดูรายงานแท่นขุดเจาะน้ำมันในสหรัฐฯจะเพิ่มขึ้นหรือลดลง รวมทั้งติดตามการทยอยประกาศผลประกอบการของบริษัทจดทะเบียนในประเทศอย่างต่อเนื่อง
สำหรับแนวโน้มการลงทุนในวันพรุ่งนี้ (11 พ.ค.) คาดว่าตลาดฯอาจจะไม่ปรับตัวลงมากเหมือนอย่างวันนี้ เนื่องจากเงินบาทชะลอการอ่อนค่า และอัตราผลตอบแทนพันธบัตรสหรัฐฯ (Bond Yield) หลุดระดับ 3% ลงมาแล้ว รวมถึงเงินดอลลาร์สหรัฐฯ ก็อ่อนค่าลงด้วยเช่นกัน
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 4,406.38 ล้านบาท ปิดที่ 56บาท ลดลง 0.25 บาท
PTTEP มูลค่าการซื้อขาย 2,094.05 ล้านบาท ปิดที่ 135บาท เพิ่มขึ้น 0.50 บาท
PTTGC  มูลค่าการซื้อขาย 2,093.94 ล้านบาท ปิดที่ 93 บาท ลดลง 1.50 บาท
ADVANC มูลค่าการซื้อขาย 1,748.33 ล้านบาท ปิดที่ 194 บาท ลดลง 1 บาท
TRUE มูลค่าการซื้อขาย 1,658.58 ล้านบาท ปิดที่ 7.40 บาท ลดลง 0.15 บาท
ตลาดหุ้นเอเชีย
